CELEX: 32021D0102
Language: sl
Date: 2021-01-25 00:00:00
Title: Sklep Sveta (EU) 2021/102 z dne 25. januarja 2021 o določitvi stališča, ki se v imenu Unije zastopa v skupnem odboru, ustanovljenem z Evro-sredozemskim letalskim sporazumom med Evropsko skupnostjo in njenimi državami članicami na eni strani ter Kraljevino Maroko na drugi strani, v zvezi s sprejetjem poslovnika skupnega odbora

1.2.2021   
               
               
                  SL
               
               
                  Uradni list Evropske unije
               
               
                  L 34/29
               
            
         SKLEP SVETA (EU) 2021/102
         z dne 25. januarja 2021
         o določitvi stališča, ki se v imenu Unije zastopa v skupnem odboru, ustanovljenem z Evro-sredozemskim letalskim sporazumom med Evropsko skupnostjo in njenimi državami članicami na eni strani ter Kraljevino Maroko na drugi strani, v zvezi s sprejetjem poslovnika skupnega odbora
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je s Sklepom Sveta (EU) 2018/146 (1) sklenila Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani (2) (v nadaljnjem besedilu: Sporazum), ki je začel veljati 19. marca 2018.
                  
               
                     (2)
                  
                  
                     S členom 22 Sporazuma se ustanovi skupni odbor, ki ga sestavljajo predstavniki pogodbenic (v nadaljnjem besedilu: skupni odbor) in ki je odgovoren za upravljanje Sporazuma in za zagotavljanje njegovega pravilnega izvajanja.
                  
               
                     (3)
                  
                  
                     Člen 22(6) Sporazuma določa, da skupni odbor sprejme svoj poslovnik.
                  
               
                     (4)
                  
                  
                     Da se zagotovi ustrezno izvajanje Sporazuma, bi bilo treba sprejeti poslovnik skupnega odbora.
                  
               
                     (5)
                  
                  
                     Primerno je sprejeti stališče, ki naj se v imenu Unije zastopa na prvem sestanku skupnega odbora, saj bo sklep skupnega odbora o sprejetju poslovnika za Unijo imel pravne posledice. Stališče Unije v okviru skupnega odbora bi moralo temeljiti na osnutku sklepa skupnega odbora –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na prvem sestanku skupnega odbora, ustanovljenega s členom 22 Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani, v zvezi s sprejetjem poslovnika skupnega odbora, temelji na osnutku sklepa skupnega odbora (3).
            Predstavniki Unije v skupnem odboru se lahko za manjše spremembe osnutka sklepa skupnega odbora dogovorijo brez nadaljnjega sklepa Sveta.
         
         
            Člen 2
            Ta sklep začne veljati na dan sprejetja.
         
         
            V Bruslju, 25. januarja 2021
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  Sklep Sveta (EU) 2018/146 z dne 22. januarja 2018 o sklenitvi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani, v imenu Unije (UL L 26/4, 31.1.2018, str. 4).
         
            (2)  Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani (UL L 386, 29.12.2006, str. 57).
         
            (3)  Glej dokument st 14010/20 na http://register.consilium.europa.eu.